Document ID: /roh_data/filtered/swiss_laws_in_ROHinterleaved.jsonl.gz/18778

This text was translated from EN into Rumantsch Grischun.

The parties must appear in person at the conciliation hearing. They may be accompanied by legal agent or a confidant. The following persons are exempt from appearing in person and may send a representative:a. persons domiciled outside the canton or abroad;b. persons prevented from appearing due to illness or age or for other good cause;c. in the disputes mentioned in Article 243, an employee as the delegate of the employer or insurer and the property manager as delegate of the landlord, provided the persons so delegated are authorised in writing to conclude a settlement. The opposing party must be notified in advance of the representation.

Las partidas ston esser preschentas persunalmain a la tractativa da mediaziun. Ellas pon sa laschar accumpagnar d’ina assistenza giuridica u d’ina persuna da confidenza. Betg esser preschent persunalmain, respectivamain sa laschar represchentar dastga, tgi che:a. ha ses domicil en in auter chantun u a l’exteriur;b. è impedì pervia da malsogna, pervia da vegliadetgna u pervia d’auters motivs impurtants;c. deleghescha – en dispitas tenor l’artitgel 243 – sco patrun respectivamain sco assicurader ina persuna emploiada u sco locatur l’administraziun d’immobiglias cun ina autorisaziun en scrit da far in accord. La cuntrapartida sto vegnir orientada ordavant davart la represchentanza.